**Ansøgningsskema vedrørende udsættelse af undervisningspligten for skoleåret 2024/2025**

Undervisningspligten indtræder den 1. august i det kalenderår, hvor barnet fylder 6 år. I helt særlige tilfælde er det muligt at lade et barn begynde i skole et år senere end undervisningspligten indtræder. Hvis barnet får udsat undervisningspligten, skal det begynde i børnehaveklasse det følgende år.

Udsættelse af undervisningspligten kan bevilges, hvis det vurderes, at barnet får brug for særlig meget støtte i børnehaveklassen, og at et ekstra år i institutionen kan betyde, at barnet året efter kan starte i børnehaveklassen uden støtte eller med kun lidt støtte. Dette vurderes af en psykolog fra Center for Børn og Forebyggelse.

Det er Center for Dagtilbud og Uddannelse, der behandler ansøgninger om udsættelse af undervisningspligten. En ansøgning skal som minimum indeholde en begrundelse fra barnets forældre, en begrundet indstilling fra barnets institution og en opsummering af vurderingen fra en psykolog.

Udsættelse af undervisningspligten for børn, der er født fra den 1. – 31. december kan bevilges, hvis forældre anmoder om det, og hvis forældre og barnets institution er enige om, at barnet ikke er modent til at starte i skole. I disse tilfælde skal ansøgningen indeholde en begrundelse fra barnets forældre samt en begrundet indstilling fra barnets institution. Det er ikke nødvendigt at udfylde punktet ”Opsummering af vurdering fra psykolog”.

Ansøgning om udsat undervisningspligt sker via dette ansøgningsskema. Der kan ikke søges om udsættelse af undervisningspligten via den digitale skoleindskrivning, men du skal angive at du søger om skoleudsættelse.

Ansøgningsskemaet udfyldes i samarbejde med personalet i dit barns børnehave og afleveres til Center for Dagtilbud og Uddannelse **senest den 13. december 2023.**

|  |  |
| --- | --- |
| Barnets navn: |  |
| Barnets CPR-nummer: |  |
| Barnets daginstitution/evt. anden pasning: |  |
| Forældremyndighedsindehaver(e): |  |
| Navn  Adresse  Post nr./by  Telefonnummer  E-mail | Navn  Adresse  Post nr./by  Telefonnummer  E-mail |

|  |
| --- |
| **Forældres begrundelse for ansøgning om udsat skolestart:** |
| **Institutionens begrundede indstilling for udsat undervisningspligt**  Hvilke overvejelser giver anledning til anbefaling af udsat undervisningspligt?  Hvilke pædagogiske tiltag iværksættes i institutionen i samarbejde med forældrene det kommende år for at understøtte barnets udvikling (handleplan)?  *Beskrivelser og anden dokumentation kan vedlægges som bilag, herunder skemaet fra udviklingssamtalen med barnets forældre i forbindelse med overgang fra børnehave til skole.* |
| **Opsummering af vurdering fra psykolog**  *Pædagogisk-psykologisk vurdering vedlægges* |

|  |  |
| --- | --- |
| **Dato:** | **Institutionslederens underskrift** |
| **Dato:** | **Forældreunderskrift** |